**ΔΗΛΩΣΗ ΕΧΕΜΥΘΕΙΑΣ – ΕΜΠΙΣΤΕΥΤΙΚΟΤΗΤΑΣ ΥΠΑΛΛΗΛΟΥ ΕΟΔΥ**

Ο/η υπογράφων/ουσα ,  
ο οποίος εργάζεται στον ΕΘΝΙΚΟ ΟΡΓΑΝΙΣΜΟ ΔΗΜΟΣΙΑΣ ΥΓΕΙΑΣ (ΕΟΔΥ) ως ………………

**ΔΗΛΩΝΩ** υπεύθυνα ότι αναλαμβάνω τις εξής υποχρεώσεις :

1. Να τηρώ απόλυτη εχεμύθεια σχετικά με οποιεσδήποτε πληροφορίες, στοιχεία, έγγραφα, δεδομένα έχουν περιέλθει σε γνώση μου λόγω της ιδιότητάς μου στον ΕΟΔΥ ή κατά την άσκηση των καθηκόντων (στο εξής «Πληροφορίες»). Η υποχρέωση τήρησης της εμπιστευτικότητας που αναλαμβάνω, ισχύει και δεν επηρεάζεται από το εάν οι Πληροφορίες περιήλθαν σε γνώση μου προφορικά, εγγράφως, ηλεκτρονικά ή με οποιονδήποτε άλλο τρόπο.
2. Να μην προβαίνω με οιονδήποτε τρόπο σε μεταβίβαση, διάθεση, αποστολή, δημοσιοποίηση, αποκάλυψη σε οιονδήποτε εντός ή εκτός του ΕΟΔΥ των Πληροφοριών, παρά μόνο στα πρόσωπα που είναι αναγκαίο να γνωρίζουν τις Πληροφορίες για την εκτέλεση των καθηκόντων μου.
3. Να μην αναπαραγάγω ή αντιγράφω με οποιονδήποτε τρόπο ή μέσο τις Πληροφορίες, όπως ενδεικτικά φωτοτύπιση, χειρόγραφη αντιγραφή, φωτογράφιση, σκανάρισμα, εκτύπωση και με οποιονδήποτε άλλο τρόπο ή μέσο, παρά μόνον όταν είναι απολύτως αναγκαίο για τη διενέργεια των εργασιών που μου έχουν ανατεθεί και στο πλαίσιο άσκησης των καθηκόντων μου.
4. Να μην αποθηκεύω σε ηλεκτρονική ή έγχαρτη μορφή τις Πληροφορίες, παρά μόνον όταν είναι απολύτως αναγκαίο για τη διενέργεια των εργασιών που μου έχουν ανατεθεί και στο πλαίσιο άσκησης των καθηκόντων μου.
5. Να μην χρησιμοποιώ Πληροφορίες που θα περιέλθουν σε γνώση μου , παρά μόνον όταν είναι απολύτως αναγκαίο για τη διενέργεια των εργασιών που μου έχουν ανατεθεί και στο πλαίσιο άσκησης των καθηκόντων μου.
6. Να τηρώ πλήρη εχεμύθεια έναντι παντός τρίτου και να απέχω γενικά από κάθε μορφή επεξεργασίας των Πληροφοριών που μπορεί να θίξει δικαιώματα του ΕΟΔΥ ή έρχεται σε αντίθεση με τους σκοπούς λειτουργίας του ΕΟΔΥ ή είναι άσχετη με το πλαίσιο άσκησης των καθηκόντων μου.
7. Να διατηρώ υπό ασφαλείς συνθήκες το σύνολο των Πληροφοριών καθώς και να λαμβάνω όλα τα μέτρα, οργανωτικά και τεχνικά, για την ασφάλεια και την προστασία των Πληροφοριών από τυχαία ή αθέμιτη καταστροφή, απώλεια, αλλοίωση, απαγορευμένη διάδοση ή πρόσβαση και κάθε άλλη μορφή αθέμιτης επεξεργασίας.

Τέλος δηλώνω και αποδέχομαι ότι οι υποχρεώσεις της παρούσας δήλωσης με δεσμεύουν τόσο κατά την διάρκεια απασχόλησης μου στον ΕΟΔΥ όσο και μετά το πέρας αυτής απεριορίστως.

|  |  |
| --- | --- |
|  | Μαρούσι ……/……../2024  O δηλών/ Η δηλούσα  …………………………….  (ονοματεπώνυμο - υπογραφή) |